La finalul anului 2008, Yohanna s-a întâlnit în mod repetat cu compozitorul și producătorul de origine islandeză Óskar Páll Sveinsson, care i-a oferit șansa de a interpreta piesa „Is It True?”. Cântăreața a acceptat oferta, iar în prima parte a anului 2009, cântecul a fost înscris oficial în concursul de preselecție pentru Eurovision (Söngvakeppni Sjónvarpsins), organizat de Televiziunea Islandeză. La data de 14 februarie, a câștigat competiția și a devenit reprezentanta Islandei la Concursul Muzical Eurovision din 2009, primind din partea publicului 19.076 voturi.